પોતાની આંગળીએ ભાજપને નચાવી રહેલાં ડોનને આખરે પક્ષમાંથી દૂર કરી દેવામાં આવ્યા છે. ડાંગ જિલ્લા ભાજપના પ્રમુખ રમેશ ચૌધરી ઉર્ફે ડોન ભાજપની સરમુખત્યારશાહી સામે પડી ગયા હતા અને પક્ષની પ્રદેશ નેતાગીરીને પડકારી રહ્યાં હતા. તેમને જિલ્લા પ્રમુખ પદેથી પાણીચું આપી દીધા બાદ નવા જિલ્લા પ્રમુખ તરીકે બાબુરાવ ચૌર્યાને નિયુક્ત કરવામાં આવ્યા છે. ડાંગ જિલ્લા પંચાયતમાં પોતાની પત્ની બીબી ચૌધરીને પ્રમુખ બનાવવા માટે જિલ્લા અને પ્રદેશ ભાજપના નેતાઓ સામે હાથ ઉગામ્યા હતા.